REGLAMENT DE MOBILITAT D'ESTUDIANTS DE LA FACULTAT DE DRET - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1647)
  + [Valencià](/va/acuerdo/1647)






Selector de idioma

Leer

* [Español](/es/acuerdo/1647)
* [Valencià](/va/acuerdo/1647)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE MOBILITAT D'ESTUDIANTS DE LA FACULTAT DE DRET[Butlletí Oficial Universitat d'Alacant](/ca/Publicacion)
===================================================================================================================

Secretaria General

Butlletí Oficial Universitat d'Alacant





REGLAMENT DE MOBILITAT D'ESTUDIANTS DE LA FACULTAT DE DRET

Data d'aprovació
:   09/12/2010

Data de publicació
:   14/01/2011

Òrgan competent
:   Facultat de Dret

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=1647.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1647)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1647)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE MOBILITAT D'ESTUDIANTS DE LA FACULTAT DE DRET&url=https://www.boua.ua.es/va/acuerdo/1647)

**Títol:** REGLAMENT DE MOBILITAT D'ESTUDIANTS DE LA FACULTAT DE DRET

**Secció:** DISPOSICIONS GENERALS

**Òrgan:** Facultat de Dret

**Data d'aprovació:** dijous, 9 de desembre de 2010

REGLAMENT DE MOBILITAT D’ESTUDIANTS DE LA FACULTAT DE DRET

PREÀMBUL

Aquesta norma té com a finalitat fonamental regular la gestió academicoadministrativa originada pels estudis que es facen en el marc dels programes d’intercanvi (programes LLP-Erasmus, Mobilitat No Europea i SICUE) i millorar la qualitat del servei que s’ofereix als estudiants de la Facultat de Dret que en siguen beneficiaris.

Per mitjà d’aquests programes els estudiants de la Facultat de Dret poden fer una part dels estudis en universitats espanyoles i estrangeres amb les quals la Universitat d’Alacant haja subscrit acords d’intercanvi d’estudiants. Aquest intercanvi es farà amb l’objectiu de reconeixement acadèmic i d’aprofitament, i també d’adequació al perfil curricular de l’estudiant.

Article 1. Requisits per a participar en els programes de mobilitat

1. Programa LLP/Erasmus

Considerant la normativa establida per la Universitat d’Alacant i la Unió Europea per al programa LLP/Erasmus, la Facultat de Dret estableix aquests:

a) Requisits lingüístics

- Acreditar el nivell de coneixement lingüístic que la UA establisca en cada convocatòria.

- En relació amb determinades universitats que exigisquen un nivell de coneixement de l’idioma superior al mínim establit per la UA, la Facultat de Dret podrà exigir, en cada convocatòria, un nivell de coneixement superior. La relació d’aquestes universitats serà publicada amb caràcter previ a la convocatòria.

b) Requisits acadèmics

- La càrrega lectiva que l’estudiant podrà assumir en la Universitat de destinació serà d’un màxim de 60 crèdits per curs complet i 30 crèdits per semestre.

- Durant l’intercanvi, l’alumne haurà d’estar matriculat d’un mínim de 24 crèdits en l’estada anual i 12 crèdits en l’estada semestral. El mínim de crèdits a què es fa referència en aquest paràgraf ha de formar part de l’Acord Acadèmic / Contracte d’Estudis; és a dir, són crèdits a reconèixer en l’intercanvi.

En cap cas entraran a formar part dels mínims a què es refereix el paràgraf anterior crèdits corresponents a diferents especialitats o que superen els necessaris per a l’obtenció del títol corresponent.

- No es podran incloure en l’Acord Acadèmic / Contracte d’Estudis assignatures que l’estudiant haja seleccionat per a la convocatòria extraordinària de desembre. Així mateix, no podran formar part de l’Acord Acadèmic / Contracte d’Estudis, les assignatures que s’hagen cursat en la UA i no s’hagen superat.

2. Mobilitat No Europea

Considerant la normativa establida per la Universitat d’Alacant, la Facultat de Dret estableix aquests:

a) Requisits acadèmics

- Durant l’intercanvi, l’alumne haurà d’estar matriculat d’un mínim de 12 crèdits. Aquest mínim de crèdits ha de formar part de l’Acord d’Aprenentatge (Acord d’Aprenentatge); és a dir, són crèdits a reconèixer en l’intercanvi.

En cap cas entraran a formar part del mínim a què es refereix el paràgraf anterior, crèdits corresponents a diferents especialitats o que superen els necessaris per a l’obtenció del títol corresponent

- No es podran incloure en l’Acord Acadèmic / Contracte d’Estudis assignatures que l’estudiant haja seleccionat per a la convocatòria extraordinària de desembre. Així mateix, no podran formar part de l’Acord Acadèmic / Contracte d’Estudis, les assignatures que s’hagen cursat en la UA i no s’hagen superat.

3. Mobilitat SICUE

Aquest programa de mobilitat es regularà d’acord amb el que estableixen les bases de cada convocatòria.

Article 2. Selecció de candidats

En relació amb el programa LLP/Erasmus la selecció dels candidats la farà el coordinador de la Facultat de Dret en col·laboració amb el Vicerectorat amb competències en Relacions Internacionals.

En el procés de selecció s’aplicaran prioritàriament els criteris següents:

a. Expedient acadèmic (màxim 10 punts): nota mitjana obtinguda per l’estudiant en la data especificada en la convocatòria.

b. Nivell de coneixement lingüístic (màxim 6 punts): es valorarà només quan l’estudiant acredite estar en possessió d’un nivell superior a l’exigit com a requisit d’accés. (màxim 3 punts),

A més, pel fet de considerar l’anglès com a llengua vehicular, es valorarà també el nivell de coneixement d’anglès de l’estudiant (màxim 3 punts).

c. La Facultat de Dret podrà atorgar fins a 2 punts en atenció a les seues característiques i l’interès dels seus projectes de mobilitat. Els criteris per a atorgar aquests punts es publicaran amb caràcter previ a l’inici de cada convocatòria.

En relació amb els programes de Mobilitat No Europea i SICUE la selecció dels candidats es farà d’acord amb les bases de cada convocatòria de la Universitat d’Alacant.

Article 3. Reconeixement acadèmic

L’estudiant rebrà ple reconeixement acadèmic dels estudis fets en el centre d’acollida, sempre que estiguen arreplegats en l’Acord Acadèmic / Contracte d’Estudis i aquest haja estat signat pel coordinador de centre i pel coordinador respectiu de la Universitat de destinació, com a part plenament reconeguda del seu títol en la Universitat d’Alacant.

Per a això, cada estudiant haurà d’estar proveït d’un Acord Acadèmic / Contracte d’Estudis amb anterioritat a l’inici del període de mobilitat. L’Acord Acadèmic / Contracte d’Estudis se celebrarà entre la institució d’origen, la institució d’acollida i l’estudiant.

1. Incorporació d’assignatures a l’Acord Acadèmic / Contracte d’Estudis

Per al reconeixement d’assignatures cursades en la Universitat de destinació serà necessari el corresponent informe favorable del Departament / Àrea de Coneixement on estiga adscrita l’assignatura equivalent de la Universitat d’Alacant.

Aquest reconeixement s’haurà de sol·licitar en els terminis establits, en cada curs acadèmic, al Vicedeganat de Relacions Internacionals, aportant  els programes de les assignatures de la Universitat de destinació.

L’Acord Acadèmic / Contracte d’Estudis es farà sobre la base dels informes favorables dels departaments / àrees de coneixement.

Tot el que s’ha exposat és vinculant només en el cas que l’assignatura sobre la qual s’ha efectuat la consulta estiga oferida/activada en la Universitat de destinació i puga cursar-se en el semestre en el qual es faça l’intercanvi.

2. Modificació de l’Acord Acadèmic / Contracte d’Estudis

El coordinador de la Facultat de Dret, amb la prèvia sol·licitud de l’estudiant, valorarà la substitució d’una assignatura per una altra, sempre que li siga facilitat un programa oficial de l’assignatura per l’interessat i en els terminis establits per a això en cada curs acadèmic.

En aquests supòsits, l’Oficina de Mobilitat de la Facultat de Dret s’ocuparà del trasllat de la consulta als departaments/àrees i, si escau, de la modificació de l’Acord Acadèmic / Contracte d’Estudis, sobre la base dels informes favorables d’aquests.

Sí aquests canvis implicaren una modificació de matrícula s’haurà de sol·licitar aquesta a l’Oficina de Mobilitat de la Facultat de Dret, en els terminis establits.

3. No superació d’assignatures en els Programes de Mobilitat Internacional

En el cas de no produir-se l’aprofitament d’alguna de les assignatures contingudes en l’Acord Acadèmic / Contracte d’Estudis en les convocatòries ordinàries de la Universitat de destinació, es tindrà l’oportunitat d’examinar-se de nou, en les convocatòries extraordinàries (juliol/setembre), en la Universitat de destinació o bé en la Universitat d’Alacant en el grup de matrícula que li corresponga, amb la prèvia sol·licitud a l’Oficina de Mobilitat de la Facultat de Dret. En cap cas es podrà superar el nombre de convocatòries màximes d’examen establit per la Universitat d’Alacant per a cada curs acadèmic.

Article 4. Programa d’estudis simultanis llicenciatura en Dret i llicenciatura en Administració i Direcció d’Empreses (DADE)

En relació amb el programa de mobilitat LLP/Erasmus i d’acord amb les “Condicions Particulars de l’Intercanvi del programa LLP/Erasmus per als estudis de Dret + ADE”, acordades entre la Facultat de Ciències Econòmiques i Empresarials i la Facultat de Dret (18 de desembre de 2008) i ratificades per la Junta de Centre de la Facultat de Dret (12 de març de 2009), s’estableix:

- Els estudiants d’aquest programa podran optar per sol·licitar una plaça, bé entre les oferides per la Facultat de Dret, bé entre les oferides per la Facultat de Ciències Econòmiques i Empresarials.

- En el cas de sol·licitar una plaça per la Facultat de Dret, serà seleccionat d’acord amb el que estableixen els articles anteriors d’aquest Reglament.

- Si sol·licita plaça per la Facultat de Ciències Econòmiques i Empresarials, serà seleccionat segons els criteris establits per aquesta.

- Els estudiants es comprometen a acceptar les condicions establides en l’Acord entre la Facultat de Ciències Econòmiques i Empresarials i la Facultat de Dret anteriorment esmentades.

Quant a la Mobilitat No Europea i SICUE s’actuarà segons el que estableix la normativa de la Universitat d’Alacant i aquest Reglament.

Article 5. Dret i obligacions de l’estudiant

DRETS DELS ESTUDIANTS

a) Estar emparats per acords de mobilitat bilaterals que establisquen les condicions sota les quals es desenvolupa la mobilitat i els drets que els assisteixen.

b) Rebre informació tant de la institució d’origen com d’acollida sobre tots els procediments que els afecten, especialment en el referit als criteris de selecció i reconeixement de crèdits.

c) Subscriure, juntament amb les institucions d’origen i d’acollida, un Acord d’Aprenentatge abans de la seua partida, que establisca el programa d’estudis/treball previst, incloent-hi els crèdits que s’obtindran.

d) Estar exonerat del pagament de taxes de matrícula en la institució d’acollida.

e) Percebre les ajudes que s’estipulen en cada programa.

f) Cursar, amb les mateixes condicions que la resta dels estudiants, les assignatures que formen part del seu Acord d’Aprenentatge, incloent-hi els drets reconeguts per a l’avaluació.

g) Obtenir, per part de la universitat d’origen, el ple reconeixement acadèmic dels estudis fets, de conformitat amb l’acord d’estudis/formació. Si els estudis fets, per circumstàncies extraordinàries, no pogueren ser objecte de reconeixement, hauran de ser objecte de transferència i quedar recollits en el Suplement Europeu al Títol.

h) En general, tenir en la universitat d’acollida el mateix tracte, l’accés als mateixos serveis i tots els drets acadèmics que corresponen als estudiants de la universitat.

OBLIGACIONS DELS ESTUDIANTS UA

a) Acceptar les condicions generals dels programes als quals s’aculla, i també les específiques de les convocatòries en les quals participe.

b) Complir les normes i reglaments de la universitat d’acollida.

c) Matricular-se en la universitat d’origen i en la universitat d’acollida, durant el curs acadèmic en què desenvolupe la seua estada, dels crèdits mínims exigits.

d) Cursar el període d’estudis establit i en el centre per al qual va ser seleccionat.

e) Mantenir contacte i estar localitzable durant tot el període d’estada en una altra universitat, i comunicar qualsevol canvi que afecte la seua sol·licitud inicial (renúncia, calendari, pla d’estudis, etc.)

f) Assegurar la cobertura d’assegurança a l’efecte de malaltia comuna, accident i repatriació.

g) Obtenir el visat d’estudis que tinga validesa durant tot el període d’estudis, com també qualsevol document necessari per a estudiar en la institució d’acollida.

h) Responsabilitzar-se de la recerca i localització d’allotjament, i també de qualsevol tràmit necessari per a la seua estada.

Disposició addicional

Totes les denominacions contingudes en aquest Reglament que s’efectuen en gènere masculí s’entendran fetes i s’utilitzaran indistintament en gènere masculí o femení segons el càrrec, persona o co

Anàlisi
-------

:   **Modificat per:**

    * [Detalle
       MODIFICACIÓ AL REGLAMENT DE MOBILITAT D'ESTUDIANTS DE LA FACULTAT DE DRET.](/va/acuerdo/1921)
      20/12/2011





[Carretera Sant Vicent del Raspeig s/n  
03159 Sant Vicent del Raspeig - Alacant  
 Tel. 79 845 7707 - Fax 24 919 0723](https://www.google.es/maps/@71.371331,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12807&trk=tyah&trkInfo=tarId%7Q0282463323229%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)